NaiveNeuron/SloPal huggingface dataset:
A. Belousovová, podpredsedníčka NR SR: (2009-10-29):
Ďalšia otázka je od pani poslankyne Márie Sabolovej. Otázka je adresovaná ministrovi hospodárstva Slovenskej republiky pánovi Ľubomírovi Jahnátkovi. Otázka znie: „Na základe akých argumentov ste presvedčený, že vybudovanie ropovodu medzi SR a Rakúskom je výhodné pre SR?“ Nech sa páči, pán minister, odpovedajte a oznámte ukončenie odpovede.
Bugár, Béla, podpredseda NR SR (2010-10-19):
Vážené panie poslankyne, vážení páni poslanci, žiadam vás, aby ste si sadli na svoje miesta. Páni poslanci, trošku väčší kľud. Pán poslanec Galis, páni poslanci z SDKÚ, prosím vás, sadnite si na svoje miesta, vytiahnite hlasovacie karty, všetci poslanci, lebo systém zas nám trošku urobil radosť. Môžte zasunúť naspäť a ideme, páni poslanci. Pristúpime k hlasovaniam. Predtým dovoľte, aby som vás informoval v mene predsedu Národnej rady o výsledku na rokovaní grémia. Bolo dohodnuté, že hlasovania, ktoré boli doteraz o 11.00 hod., posunieme na 11.30 hod., keď chcete, samozrejme, môžem vás informovať aj o dôvodoch, lebo vždy, áno, tak vás budem informovať. Vždy, keď dokončíme hlasovanie, ktoré začneme o 11.00 hod., tak trvá to dosť dlhú dobu, kým sa poslanci upokoja a môžme pokračovať v rokovaní. Hlasovanie, samozrejme, by sme mali vždy končiť o 12.00 hod. s tým, že čo nestihneme, teda dá sa povedať v tom 30-minútovom intervale, tak to sa presunie na hlasovanie na 17.00 hod. Ďalej sme hovorili, ale to potrebuje súhlas Národnej rady, že návrh na odvolanie a voľbu členov Rady Slovenského pozemkového fondu, by sme mohli prerokovať dnes. To znamená, že by sme mohli dnes po odhlasovaní všetkých prerokovaných vecí, hlasovať aj o tomto bode programu. Pýtam sa, či je všeobecný súhlas s týmto bodom, aby sme prerokovali... (Ruch v sále.) Nie? Je? Áno, dobre, ďakujem pekne a zároveň chcem vás informovať, to je posledná informácia. Podpredseda vlády a minister dopravy pán Figeľ listom požiadal o zaradenie bodov schváleného programu 52 až 54 a bodu 65 na štvrtok 21. októbra na 9.00 hod. To sú vládne návrhy zákonov. Pýtam sa, či je všeobecný súhlas, aby sme tieto body prerokovali vo štvrtok ráno o 9.00 hod. Je, alebo nie je? (Ruch v sále.) Nie. Takže o tomto bode programu, teda o presunutí bodu 52 a 54 a bodu 65 na štvrtok na 9.00 budeme hlasovať, prezentujme sa a hlasujme. (Hlasovanie.) Prítomných 140 poslancov, za 79, proti 24, zdržalo sa 35 poslancov, 2 nehlasovali. Konštatujem, že tieto body sme presunuli na štvrtok 21. októbra 2010 na 9.00 hod. Teraz pristúpime k hlasovaniu, najskôr o tlači 107, to je prvé čítanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Spravodajkyňou je členka navrhnutého gestorského ústavnoprávneho výboru pani poslankyňa Jana Dubovcová. Nech sa páči, uveďte jednotlivé hlasovania.
Matejička, Vladimír, poslanec NR SR (2015-09-30):
Ďalej vystúpil pán poslanec Hraško, podal procedurálny návrh vrátiť späť návrh zákona na dopracovanie. Budeme teda hlasovať o jeho návrhu vrátiť späť návrh zákona na dopracovanie.
B. Bugár, podpredseda NR SR: (2003-04-24):
R. Vavrík, poslanec: ... však upozorňujem, že pokiaľ schválime bod 30, čo ja osobne si želám, aby sme ho schválili, potom už pozmeňujúci návrh bude nadbytočný. Čiže ak prejde bod 30 v spoločnej správe, o pozmeňujúcom návrhu poslanca Jaduďa už nebude možné hlasovať...
Laššáková, Jana, podpredsedníčka NR SR (2012-08-07):
Pani poslankyňa Nicholsonová, nech sa páči.
B. Bugár, podpredseda NR SR: (2003-10-23):
(Hlasovanie.) Prítomných je 128 poslancov, za 99, proti 12, zdržalo sa 12, nehlasovalo 5. Konštatujem, že aj tento procedurálny návrh pána poslanca Lintnera na zmenu programu bol schválený. Vážené panie poslankyne, páni poslanci, budeme pokračovať v hlasovaní, a to o vládnom návrhu zákona o zriadení Univerzity J. Selyeho v Komárne a o doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 373). Pán spravodajca, nech sa páči, môžete uvádzať jednotlivé hlasovania. S. Albert, poslanec: Ďakujem pekne. Vážený pán predsedajúci, v rozprave bol podaný jeden procedurálny návrh a ďalšie štyri pozmeňujúce návrhy a zo spoločnej správy vyplýva jeden ďalší pozmeňujúci návrh. Procedurálny návrh podali páni poslanci Čaplovič, Krajči a pani poslankyňa Mušková a ide o vrátenie zákona jeho navrhovateľovi na dopracovanie. Vážený pán predsedajúci, dajte o tom hlasovať.
Glváč, Martin, podpredseda NR SR (2018-09-11):
Ďakujem, otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa. Vyhlasujem všeobecnú rozpravu za skončenú. Pán navrhovateľ? Nie, nechce zaujať stanovisko. Spravodajca? Nie. Prerušujem rokovanie o tomto bode programu. Nasleduje prvé čítanie o vládnom návrhu zákona o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov . Vládny návrh zákona je pod tlačou 1067. Návrh na jeho pridelenie na prerokovanie výborom je v rozhodnutí 1121. Nech sa páči, pán podpredseda vlády, uveďte tento vládny návrh zákona.
Jurinová, Erika, podpredsedníčka NR SR (2013-10-24):
Ďakujem. Pán poslanec, na vaše vystúpenie sú dve faktické poznámky. Uzatváram možnosť prihlásiť sa s faktickou poznámkou. Nech sa páči, pán poslanec Přidal.
Valášek, Tomáš, poslanec NR SR (2021-02-26):
Vďaka, pán predsedajúci. Budem vecný, lebo v jednej veci súhlasím s tým, čo tu odznelo. Ten plán obnovy je skutočne historická taká medzigeneračná vec svojej povahy a tiež mi je ľúto, že tu nie je viac ľudí z koalície, pretože táto pandémia raz prejde inshallah, ako sa hovorí u nás v Trnave, a potom bude na zvyšok volebného obdobia tou, tou veľkou témou práve tých zhruba 20 reforiem, ktoré sú otvárané v pláne obnovy. Takže súhlasím, že si zaslúži potrebnú diskusiu, ale chcem uviesť dve veci na pravú mieru. Sú v podstate dve témy alebo otázky, ktoré otvára opozícia, rozumiem. Jedna je, že či má byť viac diskusie o tomto pláne obnovy. Viete, že som ja sám hlasoval v minulosti za to, aby bola väčšia verejná diskusia, že v tomto súhlas. Môžem potvrdiť. Mal som viacero diskusií presne o potrebe väčšej verejnej a parlamentnej skrutiny tento plán obnovy s ministrom financií a máme prísľub, že príde do európskeho výboru. Takže je to úplne, v tomto má vláda úplne jasno. Plán obnovy musí prejsť parlamentom a začíname európskym výborom čoskoro. Toto dám bokom. Druhá otázka je, či teraz nielenže mala byť nejaká diskusia v parlamente o pláne obnovy, čo bude, ale že či už sme teraz v rozpore s ústavným zákonom 397 a tu, ako pán poslanec Fico alebo kolega Susko dobre vedia, situácia je nie je tak, ako presne popisujete. Samozrejme, že vláda ani koalícia neignorovala fakt, že skutočne bez akejkoľvek ďalšej akcie by bolo bývalo platilo uznesenie, ktoré predložil SMER 17. septembra. To, čo urobila koalícia, je, že využila ods. 2 čl. II toho istého ústavného zákona. Delegovala, samozrejme, právomoc vyjadriť sa k tomuto na výbore pre európske záležitosti, ktorý prijal uznesenie, preto, samozrejme, neplatí, že by sme boli viazaní uznesením
SMER-u. Chcel som to len uviesť na pravú mieru, aby to nebolo vo vzduchu, že sme niečo ignorovali.
B. Bugár, podpredseda NR SR: (2005-01-20):
Takže pristúpime teraz k hlasovaniu o návrhu na vymenovanie viceguvernéra Národnej banky Slovenska (tlač 988). Pán poslanec Minárik ako spravodajca, nech sa páči, máte slovo.
Bugár, Béla, podpredseda NR SR (2011-04-01):
Ďalej v rozprave vystúpi pán poslanec Senko, nech sa páči.
Laššáková, Jana, podpredsedníčka NR SR (2015-09-24):
Príjemné dobré ráno, vážené panie poslankyne, páni poslanci, otváram šiesty rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Gabriel Csicsai, Dušan Čaplovič, Ľubomír Galko, Gábor Gál, Eva Hufková, Jozef Mihál, Ivan Mikloš, Lucia Nicholsonová, Marian Záhumenský. Na zahraničnej pracovnej ceste je poslankyňa Národnej rady Jana Vaľová. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov . Návrh vlády má tlač 1781. Prosím ministra dopravy, výstavby a regionálneho rozvoja Slovenskej republiky Jána Počiatka, aby návrh vlády odôvodnil. Nech sa páči, pán minister, máte slovo.
P. Hrušovský, predseda NR SR: (2004-12-15):
(Hlasovanie.) 108 prítomných, 87 za návrh, 1 proti, 20 sa zdržalo. Návrh sme schválili. Poprosím teraz pána poslanca Šimka, aby z poverenia výboru pre obranu a bezpečnosť uviedol návrhy hlasovaní k prerokúvanému vládnemu návrhu zákona o Policajnom zbore (tlač 938) pod poradovým č. 57. Nech sa páči, pán poslanec Šimko. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a o zmene a doplnení niektorých zákonov , tlač 938.)
Laššáková, Jana, podpredsedníčka NR SR (2012-09-12):
Na vystúpenie pána poslanca nie je žiadna reakcia faktickou poznámkou. Nech sa páči, pán poslanec Frešo.
Paška, Pavol, predseda NR SR (2013-09-03):
(Hlasovanie.) 145 prítomných, 59 za, 82 proti, 3 sa zdržali, 1 nehlasoval. Návrh sme nepostúpili do druhého čítania. Pán poslanec Kadúc uvedie hlasovanie v prvom čítaní o návrhu poslankyne Heleny Mezenskej na vydanie zákona č. 420 o médiách, o mediácii, pardon. Je to tlač 574. (Hlasovanie o bode prerokovanom na 21. schôdzi NR SR, a to o návrhu poslankyne Národnej rady Slovenskej republiky Heleny Mezenskej na vydanie zákona, ktorým sa mení a dopĺňa zákon č. 420/2004 Z. z. o mediácii a o doplnení niektorých zákonov v znení neskorších predpisov , tlač 574.)
Zmajkovičová, Renáta, podpredsedníčka NR SR (2013-05-21):
S faktickou reakciou pán poslanec Mikloško, nech sa páči.
Figeľ, Ján, podpredseda NR SR (2015-11-12):
Nech sa páči, s reakciou Róbert Madej.
Sulík, Richard, predseda NR SR (2011-05-17):
Vážené panie poslankyne, vážení poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o voľbe kandidáta na vymenovanie za generálneho prokurátora. Pán poslanec Horváth, nech sa páči. (Ruch v sále.) Pán poslanec Horváth, hovorte, prosím vás.
Blaha, Ľuboš, podpredseda NR SR (2023-12-14):
Pán poslanec Peter Pollák, nech sa páči.
M. Číž, podpredseda NR SR: (2006-12-14):
(Hlasovanie.) Prítomných je 142 poslancov, za 140 poslancov, zdržal sa 1 poslanec, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem spravodajcovi. Teraz ďalej budeme hlasovať v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov , uvedený v tlači 148. Poprosím spravodajcu z výboru pre financie, rozpočet a menu pána poslanca Jozefa Mikuša, aby hlasovanie uviedol.
Ďuriš Nicholsonová, Lucia, podpredsedníčka NR SR (2017-02-09):
Pani poslankyňa Zemanová, nech sa páči.
Blanár, Juraj, podpredseda NR SR (2021-09-17):
Pán poslanec Miroslav Žiak, nech sa páči.
Blaha, Ľuboš, podpredseda NR SR (2024-05-14):
Pán poslanec Štefan Kišš.
Pčolinský, Peter, podpredseda NR SR (2023-01-24):
S ďalšou faktickou pán poslanec Vážny.
Bugár, Béla, podpredseda NR SR (2017-09-19):
Pán poslanec Marian Kotleba.
Drábiková, Lucia, poslankyňa NR SR (2021-05-27):
Ďakujem za slovo. Milý Marián, mám zopár poznámok k tomu, čo si hovoril. Jedna taká zásadná vec, nedá sa aj šetriť výdavky, aj robiť reformy. Nedá sa aj šetriť výdavky, aj pomáhať. Kríza bola nepredvídaná, nebolo možné sa na ňu pripraviť nijakým spôsobom, kde by sme si vedeli povedať, ako presne to bude prebiehať. Čo sa týka schodku, čo sa týka deficitov, dotklo sa to všetkých hospodárstiev okolo nás. Napríklad v Rakúsku majú najvyšší deficit od roku ´54, podobne v Nemecku, v Poľsku, v Maďarsku. Toto je situácia vo všetkých okolitých krajinách, pretože sa borili s rovnakými problémami ako my, s tým, že mali zdravotníctvo a celkovo štát v oveľa lepšom stave ako my. Deficit priniesli aj výpadky príjmov, ktoré nastali aj v dôsledku pandemických opatrení. Kritizuješ masívne testovanie, ale na základe štúdií bolo preukázané, že práve tieto testovania nám umožnili to, že sme nemuseli zatvárať továrne, fabriky, rôzne podniky, ktoré, takéto zatváranie by nám prinieslo ešte obrovskejšie hospodárske straty. Čiže takisto sa nám podarilo vďaka masívnemu testovaniu znížiť počet úmrtí a počet ochorení aj klientov v sociálnych zariadeniach. Hovoríš o šetrení. Ty by si aj šetril, aj zároveň pomáhal, aj zároveň robil reformy. To sa nedá, tu treba robiť komplexné reformy takmer v každom rezorte. Ešte na margo toho, že šetriť peniaze na úradníkoch alebo znižovať ich počty, podľa mňa to nie je dobrý krok, pretože nie je problém v počte úradníkov, problém je v efektivite práce. A my potrebujeme kvalitných úradníkov, potrebujeme kvalitných zdravotníkov, kvalitných učiteľov a to všetko bude vyžadovať práve náklady, ktoré sú, ale z môjho pohľadu investovať do ľudského kapitálu je vždy tou najlepšou inv... (Prerušenie vystúpenia časomerom.)
P. Hrušovský, predseda NR SR: (2005-05-10):
Pán poslanec Abrhan.
Laššáková, Jana, podpredsedníčka NR SR (2015-11-27):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán navrhovateľ, v záverečnom slove chcete? Nech sa páči, máte slovo.
Mamojka, Mojmír, poslanec NR SR (2014-11-09):
Ďakujem za slovo. Pán kolega, taká fajn prednášočka odborná. Veď ja si vás považujem, lebo skôr staviate na tých profesionálnych pilieroch, väčšinou, ale trošku neskoro po dvadsiatich štyroch hodinách. Ale to, čo ma zaujalo, možno jedna reakcia predsa k tomu vášmu úvodu, keď ste spomínali Klausa, myslím teda prezidenta, profesora Klausa, ako profesora ekonómie. On bol zaujímavý typ človeka, je, ja som si ho považoval a považujem, možno aj pre tú určitú zdravú mieru euroskepticizmu, ja sa k tomu priznám, je to osobnosť. Ale čo sa týka jeho názorov ekonomických? Kupónová privatizácia bola jeho, to bol on autor, kde svojho času chcel aj Nobelovu cenu, sa koketovalo s Nobelovou cenou za túto nádhernú etapu. S tým, že spôsobila kupónová privatizácia akurát to, že sme mali istú etapu najväčší počet akcionárov na počet obyvateľov Československa, ešte vtedy. S tým, že potom, chudáci, dôchodcovia si pokupovali kupónové knižky a tam začali vznikať vlastne zárodky všetkých finančných skupín, ktoré za 5,50 kúpili kupónové knižky a dostali sa k zaujímavým akcionárskym vlastníckym podielom v akciových spoločnostiach, v investičných fondoch a tak ďalej. Takže pochopil som ten úvod ako takú obhajobu klasického liberálneho pohľadu na ekonomický vývoj, ale tento pán, ako potencionálny nositeľ Nobelovej ceny, vlastne začal ten konkurenčný boj medzi finančnými skupinami aj všelijakými prostriedkami toho boja a aj toho, čo sa dnes možno právom niekedy kritizuje. Takže veľká osobnosť. Zaujímalo by ma, či to bol jeho úmysel geniálny, alebo náhoda a medzera v jeho vedomostiach. Ďakujem.
J. Medveď, minister životného prostredia SR: (2010-02-11):
Čo sa týka ukončenia prieskumných činností, tie, ak zákon a nadväzujúce predpisy, normatívne úpravy zadefinujú, že to treba ukončiť, tak sa tak stane. Čo sa týka spoločností, ktoré tieto prieskumy vykonávajú, myslím si, že aj v súlade s právom Európskej únie alebo skrátka s normatívmi Európskej únie nemôžeme rozlišovať spoločnosti, ktoré sú domáce alebo ktoré sú európske, alebo zahraničné. V každom prípade to, že robí spoločnosť nejaký prieskum, nezakladá nárok na to, že by mala dostať povolenie na ťažbu. Takže v zásade prieskum sa vykonáva na náklady týchto spoločností a v podstate prieskum môžu vykonávať spoločnosti s výdavkami zo štátneho rozpočtu, slovenské spoločnosti, kapitálové spoločnosti zo Slovenska alebo zo zahraničia, zdôrazňujem, bez nároku na to, že by mali dostať licenciu na ťažbu.
Jurinová, Erika, poslankyňa NR SR (2017-05-09):
Hneď končím, prepáčte.
M. Hort, podpredseda NR SR: (2009-03-10):
Slovo má pán poslanec Pado.
Bugár, Béla, podpredseda NR SR (2019-09-24):
Dobrý deň vám prajem. Vážené panie poslankyne, páni poslanci, otváram deviaty rokovací deň 49. schôdze Národnej rady Slovenskej republiky. O ospravedlnenie neúčasti na dnešnom rokovaní požiadali poslanci: Eva Antošová, Jozef Burian, Igor Janckulík, Dušan Muňko, Štefan Zelník a Lucia Žitňanská. O ospravedlnenie z dôvodu práceneschopnosti požiadal pán poslanec Krajkovič a na zahraničnej pracovnej ceste je predseda Národnej rady Andrej Danko a podpredseda Národnej rady Martin Glváč a ďalší poslanci: Tibor Glenda, Ľudovít Goga a Peter Marček. Pristúpime teda k rokovaniu o bodoch 104 a 105 programu, ku ktorým bude zlúčená rozprava . A chcem vás upozorniť, že pri prerokovaní budeme postupovať tak, že najskôr vystúpi navrhovateľka k obidvom návrhom a po nej vystúpi určený spravodajca z výboru pre financie a rozpočet. Prvým bodom je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa zrušuje zákon č. 101/2010 Z. z. o preukazovaní pôvodu majetku v znení zákona č. 125/2016 Z. z. (tlač 1477). A druhým bodom je prvé čítanie o návrhu skupiny poslancov Národnej rady Slovenskej republiky na vydanie zákona o preukazovaní pôvodu príjmov a majetku a o zmene a doplnení niektorých zákonov (tlač 1478). Dávam teraz slovo pani poslankyni Remišovej, aby za skupinu poslancov obidva návrhy odôvodnila. Nech sa páči.
Hrnčiar, Andrej, podpredseda NR SR (2019-03-29):
Poprosím vás, páni poslanci, záverečné slovo pred hlasovaním. (Reakcie z pléna.) Môžte si to v bufete prebrať.
Blanár, Juraj, podpredseda NR SR (2020-11-25):
Pán poslanec Drdul – ďalší s faktickou poznámkou. Nech sa páči.
Grendel, Gábor, podpredseda NR SR (2021-04-30):
Pani poslankyňa Andrejuvová.
Fronc, Martin, poslanec NR SR (2014-06-12):
Ďakujem pekne. Pán predseda vlády, nezvyknem hovoriť do vetra. A ja som takpovediac dlhý čas venoval tomu, aby som prešiel cez webové stránky aj Úradu vlády, aj použil som vyhľadávanie. Žiaľbohu, nenašiel som tam nič. Ale konkrétne čo sa týka napríklad rezortu, ja som si to pýtal aj na rokovaní Výboru Národnej rady pre vzdelávanie, vedu, mládež a šport. Čiže ak je to tak, ako hovoríte, nechcem to teda spochybňovať, ale ocenil by som to, keby to bolo naozaj jednoducho dostupné na webových stránkach jednotlivých rezortov a Úradu vlády. Ďakujem.
Faič, Vladimír, poslanec NR SR (2023-01-24):
Ďakujem za slovo, pán predsedajúci. Vážený pán poslanec Blaha, milý Ľuboš, tiež zápasím, resp. neviem si dať odpoveď na isté otázky, ktoré súvisia tak s demokraciou, ako aj s prijímaním tej novely ústavy, ale aj s inými otázkami, najmä vo vzťahu k demokracii. Povedal si a pred tebou to povedal aj Robert Fico, že o demokracii sa dá hovoriť vtedy, o demokratických politikoch, ak si dáme na misku váh vzťah k istým otázkam, či už je to k priamej demokracii, či je to k právu možnosť sa vyjadrovať, či je to už právo podieľať sa na istých veciach, a spomeňme si na začiatok tejto vlády, keď jedna výrazná predstaviteľka tejto rozbitej vládnej koalície prišla dokonca s pexesom, kde mala fotky tých, ktorých sa majú dotknúť orgány činné v trestnom konaní. Skutočne to bol veľmi demokratický počin! Veľmi demokratický počin je, ak tu naši kolegovia hovoria, vy buďte ticho, nehovorte nič a šúchajte nohami a čakajte, že príde NAKA. To sú, samozrejme, demokratické prejavy tu v parlamente. No a tú nezodpovedanú otázku mám, veď to nebol SMER, ktorý zhodil Igora Matoviča z funkcie predsedu vlády. To nebol SMER, ktorý ho zhodil z funkcie ministra financií. To nebol SMER, ktorý vám tú vládu rozbil, ale váš koaličný partner. A dneska vás zaťahuje do ďalších vecí. A vy si to nevšímate, vy tu veselo útočíte na nás, hoci vaši nepriatelia sú úplne iní. Ďakujem.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 125 poslancov, za 101, proti 14, zdržalo sa 10. Konštatujem, že Národná rada schválila navrhované uznesenie . Pokračujeme hlasovaním o návrhu uznesenia k návrhu na aktualizáciu súhlasu s prítomnosťou zahraničných ozbrojených síl členských krajín NATO na území Slovenskej republiky , tlač 1004. Prosím predsedu výboru pre obranu a bezpečnosť poslanca Juraja Krúpu, aby hlasovanie uviedol.
Blaha, Ľuboš, podpredseda NR SR (2024-01-09):
Pán poslanec Marián Viskupič.
M. Hort, podpredseda NR SR: (2009-12-03):
A budeme pokračovať prvým čítaním o návrhu poslancov Národnej rady Slovenskej republiky Júliusa Brocku, Moniky Gibalovej, Pavla Hrušovského a Márie Sabolovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Návrh zákona má tlač 1325 a návrh na jeho pridelenie na prerokovanie výborom je v rozhodnutí č. 1340. Teraz dávam slovo poslancovi Júliusovi Brockovi, aby návrh zákona uviedol. Pán poslanec, nech sa páči.
P. Minárik, poslanec: (2008-09-04):
Chcem sa opýtať pána kolegu, že či videl tú knihu jázd, ktorú by mal viesť minister Harabin, že koľko je tam Harabinových podpisov a koľko podpisov jeho syna. Pretože keď má podpisovať vodič, tak by mal podpisovať potom aj ten jeho syn. Pán kolega, neviem teraz meno, pretože vaše vystupovanie je také časté, že neviem, je chvályhodné, že vyberáte autá z desiatich uchádzačov. Z koľkých uchádzačov vyberal pán minister Izák žiadateľov o tepelné čerpadlo, keď sa mu podarilo trafiť až na takú osobu, kvôli ktorej musel odísť?
Osuský, Peter, poslanec NR SR (2011-06-29):
Ďakujem pekne, pán predsedajúci. Keby si niekto vypočul úvod, ktorý ste povedali, pán poslanec Ondruš, o tom ako ste sa všestranne starali a čo ste všetko urobili, tak by sa jeden mohol diviť, čo vlastne tie sestry po tých štyroch vynikajúcich rokoch ešte chcú. Pravda je, že ich môžeme absolútne plne chápať. A argument, ktorý ste uviedli, ako ste im zlepšili situáciu v priamo riadených inštitúciách. Samozrejme, treba v zátvorke uviesť, že to sú presne tie, ktoré vytvárajú miliardové dlhy, to sú presne tie, ktoré na to nemajú za daného stavu. Takže je veľmi lacné gesto pochváliť sa úpravou tam, kde to vedie k dlhom, ktoré niekto potom musí splácať. Pokiaľ ide o nočné služby vo veku nad 50 rokov, samozrejme, tie sestry budú pracovať, aby živili svoje deti. Samozrejme, túto istú otázku by mohli postaviť aj lekárky vo veku nad 50 rokov. A mohlo by to otriasť mnohým odborom, keby aj tie využili takúto možnosť. Sú to rovnako ženy, majú rovnako rodiny a deti a tiež nočná služba nie je pre ne prechádzkou. Pokiaľ ide o tie argumenty o lôžkach vo Viedni, vytrhnuté z kontextu, a z jedného omylu, chcem povedať úplne jedno dôležité na záver, že totižto by bolo dobré pozrieť sa, aký bol za dvadsať rokov národný dôchodok Rakúska, koľko sa odviedlo na odvodoch do zdravotnej poisťovne v Rakúsku na jedného občana, a potom sa môžeme začať zamýšľať nad tým, čo môžeme hovoriť komparatívne. Jednoducho táto krajina nie je Rakúskom, nemá jeho rozpočtové možnosti. Ale nároky, ktoré vznikajú a sú takto demagogicky položené, sú, samozrejme, absolútne nereálne. Ľudské práva a právo na zdravie majú aj Bangladéši. Ale som hlboko presvedčený, že je tam naplnené oveľa horšie ako u nás a u nás je naplnené horšie ako vo Švajčiarsku. To ale nie je dôsledok len... (Prerušenie vystúpenia časomerom.)
Kotleba, Marian, poslanec NR SR (2020-04-01):
Ďakujem za slovo. Vážený pán kolega, ja musím oceniť naozaj váš kultivovaný prejav, ale nielen to, ale ako poslanec zastupiteľstva samosprávneho kraja musím povedať, že naozaj ste vystihli vo svojom príspevku problémy, s ktorými bojujú hlavne malé obce. Obce, ktoré sú aj rozpočtovo veľmi na tesno alebo sú dokonca na hrane nútenej správy a oceňujem, že ste vecne, vecne pomenovali slabé stránky, slabé stránky tohto vládneho návrhu zákona, lebo naozaj my nemôžme dnes len pozerať, že korona sem, korona tam, ale musíme pozerať aj na dopady, dopady tých noriem, ktoré tú prijímame, aké budú na život celej spoločnosti v čase, keď povedzme tá korona odznie, alebo keď jednoducho budeme riešiť praktické otázky, ktoré sa riešiť musia bez ohľadu na to, či tu nejaký vírus je, alebo nie je. Takže z mojej strany to berte tak, že som veľmi pozitívne prekvapený a oceňujem to a samozrejme my tiež podporíme tento návrh, ale niektoré nedostatky na ňom cítime a vidíme. Ďakujem.
Cmorej, Peter, poslanec NR SR (2020-04-24):
Ďakujem pekne za slovo. Pán kolega Schlosár, ja tu nebudem reagovať na vaše konšpiračné teórie a neznášanlivosť a neznášanlivé delenie na bielych a tých druhých. Chcem vám len ozrejmiť niečo z trestného práva, a to, že v trestnom práve platí zásada primeranosti a zásada ultima ratio. To znamená, že nie, nebude tu niekto šikanovaný alebo odsudzovaný za svoj názor, lebo platí zásada primeranosti a platí, že trestné právo je až tým posledným prostriedkom, keď už nie je možné nápravu zjednať inak. Ale na druhej strane musím aj povedať, že Trestný zákon je príliš benevolentný v niektorých veciach, čoho dôkazom je to, že vy sedíte tu a niektorí z vašich kolegov, pritom by ste zrejme mali sedieť v nejakých iných ustanovizniach.
Číž, Miroslav, podpredseda NR SR (2015-03-11):
Pán poslanec Martinák.
Mizík, Stanislav, poslanec NR SR (2017-06-14):
Ďakujem za slovo. Je tragédiou, keď zahraničný agent, obdivovateľ sionizmu, islamu a všelijakých inakostí pľuvne svoj švejkovský pľuvanec na čestného historika Martina Lacka, ktorý sa venoval americkému bombardovaniu Apolky Američanmi, čo mu Krajňák aj vyčítal a tuším to bol aj jeden z dôvodov, prečo bol prepustený. Ďakujem za slovo.
Sulík, Richard, predseda NR SR (2010-09-10):
Poprosím poslancov, aby sa prezentovali a hlasovali. (Hlasovanie.) Prítomných 78 poslancov, hlasovalo 77 za, 1 bol proti. Návrh je schválený. Keďže v skrátenom legislatívnom konaní sa nepoužijú obmedzenia pre druhé a tretie čítanie, pristúpime k tretiemu čítaniu a otváram rozpravu. Hlási sa niekto z poslancov do rozpravy? Nie. Vyhlasujem rozpravu za skončenú. Budeme hlasovať o návrhu zákona ako o celku. Prosím, prezentujte sa a hlasujte. (Hlasovanie.) Prítomných 77 poslancov, hlasovalo 76 za, 1 je proti. Návrh je schválený. Konštatujem, že sme schválili vládny návrh zákona o špecifických štátnych zárukách a o zmene a doplnení niektorých zákonov . Pokračujeme v prerušenom rokovaní hlasovaním v druhom čítaní o vládnom návrhu ústavného zákona, ktorým sa mení Ústava Slovenskej republiky 460/1992 Zb. v znení neskorších predpisov . Dávam spoločnému spravodajcovi predsedovi ústavnoprávneho výboru poslancovi Radoslavovi Procházkovi, aby hlasovanie uvádzal. Predtým dávam slovo pánovi Brockovi, ktorý vystúpi s procedurálnym návrhom. Nech sa páči.
Kollár, Boris, predseda NR SR (2021-12-10):
Môžete námietku dávať, koľko chcete, toto je rokovací poriadok. A buď ho budete rešpektovať, alebo nie! (Potlesk.) Pán poslanec Dostál, nech sa páči.
Martinák, Ľuboš, poslanec NR SR (2010-12-14):
Vážený pán predseda, panie poslankyne, páni poslanci, pán minister, Výbor Národnej rady Slovenskej republiky pre pôdohospodárstvo a životné prostredie svojím uznesením č. 40 z 18. novembra 2010 ma určil za spravodajcu k vládnemu návrhu zákona, ktorým sa mení a dopĺňa zákon č. 138/2010 Z. z. o lesnom reprodukčnom materiáli. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorom sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil v súlade s § 72 ods. 2 rokovacieho poriadku na rokovanie dnešnej, 9. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskej únie, nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 12. novembra 2010 č. 174 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali v termíne do 27. januára 2011 a v gestorskom výbore do 31. januára 2011. Pán predseda, skončil som, prosím, otvorte rozpravu.
Fico, Robert, podpredseda NR SR (2011-12-08):
Ďakujem pekne, pán poslanec. Prerušujem rokovanie o tomto bode programu a vyhlasujem päťminútovú prestávku. O 11.00 hodine pristúpime k hlasovaniu o prerokovaných bodoch. Ďakujem pekne. (Päťminútová prestávka.) (Po prestávke.)
Matovič, Igor, poslanec NR SR (2023-10-25):
Ďakujem pekne. No presne tak, ja trošku nadviažem na to, alebo budem sa opakovať, jak to povedal Gábor Grendel predo mnou. Ono sa hovorí teda, podľa ovocia ich spoznáte, to hovoria kresťania, alebo tak ako povedal Gábor, môžme porovnávať slová a skutky, alebo nie slová, ale skutky sú dôležité. A keď si pamätáte viacerí, podľa mňa ste neboli ešte dostatočne unavení a pred možno takou hodinkou a pol, keď mal vystúpenie čerstvo zvolený predseda Národnej rady Slovenskej republiky Peter Pellegrini, dúfam, že si pamätáte tie slová, v ktorých hovoril, že bude, toto nebude Národná rada, ktorá bude reprezentovať len voličov koaličných strán, ale toto bude Národná rada, ktorá bude reprezentovať a bude sa úctivo správať aj k poslancom zvoleným za opozičné politické strany, lebo to je prejav úcty voči voličom opozičných strán. Čiže to, čo teraz Peter Pellegrini ako predseda Národnej rady ide spáchať v duchu takých tých mečiarovských tradícií, aj keď teda dobre, možno trošku zvetraných, keď to nie je úplne v tom garde, tak je to presne v rozpore s jeho slovami, ktoré nám tu pred hodinou a pol, a nie nám, ale najmä voličom opozičných strán sľúbil. Lebo to nie je pohŕdanie poslancami z opozície. My sa tu netrasieme za tými flekmi byť niekde predsedami výborov. To je pohŕdanie voličov opozičných strán zo strany Petra Pellegriniho ako predsedu Národnej rady, lebo ten tu teraz tomu šéfuje.
Blaha, Ľuboš, poslanec NR SR (2013-05-21):
Ďakujem, rád by som pripomenul kolegom z európskeho výboru, že máme výbor o 12.00 v miestnosti číslo 30. Ďakujem.
Paška, Pavol, predseda NR SR (2013-12-18):
Ďakujem pekne, pán spravodajca. Otváram rozpravu. Nemám písomnú prihlášku. Pýtam sa, či sa chce niekto prihlásiť ústne. Končím možnosť sa prihlásiť. Pán poslanec Poliačik, nech sa páči do rozpravy.
Šeliga, Juraj, podpredseda NR SR (2021-03-17):
S reakciou, pán poslanec Mizík, nech sa páči.
Kuffa, Filip, poslanec NR SR (2023-05-18):
Vážený pán predsedajúci, dajte hlasovať, prosím, o tom, že predmetný návrh zákona prerokujeme v druhom čítaní.
Pročko, Jozef, poslanec NR SR (2023-12-18):
Môj procedurálny návrh je, aby sme teda všeobecným súhlasom poprosili pána ministra, aby vystúpil, pretože máme všetci, odôvodňujem to, všetci máme zaručené podľa ústavy rovnaké práva a keďže sme poslanci tu v sále, ja verím, že pán Kaliňák, ktorý tu vpredu stojí a počas celej tej rozpravy rozprával, tak vystúpi a porozpráva aj nám. Pán Kaliňák, kam idete? Nás to zaujíma, čo budete rozprávať, možno budeme hlasovať... (Prerušenie vystúpenia predsedajúcim.)
Blcháč, Ján, poslanec NR SR (2021-05-03):
Ďakujem pekne za slovo. Vážený pán poslanec Peťo Kmec, ty si veľmi skúsený diplomat a tá prvá úvodná veta, ja ju zopakujem, som si ju zapísal, je geniálna, že štýl politiky Igora Matoviča sa bude prejavovať aj naďalej. Ja sa s tým musím stotožniť, lebo minimálne dnes od 14.00 hod. sa prejavuje tou aroganciou členov vlády, ktoré tu nesedeli. Museli sme dokonca do pol dru... do pol tretej čakať. A prejavuje sa aj v tom, že na jednej strane tu cítime už pri tom prvom programovom vyhlásení vlády aj teraz výzvy na poďme spolu, je to náš spoločný problém, na druhej strane hneď je, hneď je označkovávanie za niečo. Uvedomujeme si, že po dlhej vládnej kríze, ktorá trvala viac než mesiac, sa teraz bavíme o niečom, čo sme sa tu nemuseli vôbec zabávať, nemuseli sme míňať čas, pretože tu máme druhé programové vyhlásenie tej istej vlády, to isté programové vyhlásenie, dokonca ešte aj dlhšie, ako bolo predtým. A naozaj už teraz sa treba asi tešiť na nejaké nové programové vyhlásenie novej vlády, ktorá príde po úspešnom referende. Ďakujem.
Žiga, Peter, podpredseda NR SR (2024-05-21):
Vyhlasujem prestávku do 18.00. (Prerušenie rokovania o 17.27 hodine.) (Pokračovanie rokovania o 18.00 hodine.)
P. Abrhan, poslanec: (2010-05-25):
Ja nerozumiem, páni poslanci, tejto diskusii. Rokujeme o tom istom návrhu. Vládna koalícia predkladá návrh vyhlásenia, ktorý dve opozičné strany podporia. Nechápem, s kým zápasíte dnes? Ďakujem pekne. (Potlesk.)
Potocký, Milan, poslanec NR SR (2020-11-24):
Ďakujem. Vážený pán predsedajúci, v rozprave vystúpil pán poslanec Jarjabek. V rozprave nebol predložený žiadny pozmeňujúci a doplňujúci návrh. Pán predsedajúci, teraz dajte hlasovať o pozmeňujúcich a doplňujúcich návrhoch zo spoločnej správy, spoločne... (Prerušenie vystúpenia predsedajúcim.)
A. Belousovová, podpredsedníčka NR SR: (2007-11-28):
S faktickými poznámkami na vystúpenie pána poslanca Devínskeho sa neprihlásil nikto. Končím možnosť prihlásiť sa s faktickými poznámkami. Ako ďalšia v rozprave vystúpi pani poslankyňa Radičová a po nej sa pripraví pani poslankyňa Biró. Nech sa páči, pani poslankyňa Radičová, máte slovo.
Pčolinský, Peter, podpredseda NR SR (2023-02-09):
Ďakujem pekne. Uzatváram možnosť prihlásiť sa s faktickými. Sedem faktických poznámok. S prvou pán poslanec Pollák.
Simon, Zsolt, poslanec NR SR (2014-11-10):
Ďakujem pekne. Vážený pán podpredseda vlády, pán minister vnútra, chcel by som sa opýtať, kde máte predsedu Roberta Fica, ktorého odvolávame. Radičová bola krehkou dámou. Keď ste na ňu sypali všetku zlosť pri jej odvolávaní, tá krehká dáma sedela v tom kresle a vypočula si všetko od vás. Robert Fico zbabelo odišiel. Poprosím vás, skúste zabezpečiť aj spolu s pánom predsedom, nech Robert Fico sa vráti sem a nech sa pozrie nie nám poslancom, ale voličom do očí a nech si vypočuje to, čo tu odznie. V prvom rade by som vás chcel ale poprosiť, lebo ste rozprávali dlho, aby ste sa pokúsili v jednej minúte zhrnúť vaše myšlienky, lebo som sa v nich stratil. Nespomenuli ste ani raz Medical Group ani rozkrádanie zdravotníctva, hovorili ste o všetkom možnom, len nie o tom, kvôli čomu my dnes tu sme, a o tom, kvôli čomu občania tí, ktorí sú odkázaní na zdravotné liečenie, musia dnes naň dlho čakať, lebo kupujú sa predražené stroje od firmy Medical Group, ale nie sú peniaze na to, aby sme mohli mať lacnejšie lieky alebo nemuseli toľko čakať v poradovníku. Ďakujem.
Mičovský, Ján, minister pôdohospodárstva a rozvoja vidieka SR (2021-02-03):
Ďakujem pekne, ale ja by som dal prednosť pánom poslancom, lebo chcem ísť do rozpravy, aby sme si to tu rozdiskutovali, aby to nebolo odtrhnuté... (Prerušenie vystúpenia predsedajúcim.)
Grendel, Gábor, podpredseda NR SR (2022-05-04):
S reakciou na faktické poznámky pani poslankyňa Jana Bittó Cigániková.
Hrnčiar, Andrej, podpredseda NR SR (2016-12-01):
Pán poslanec, nechcem vás rušiť, len práve som aj dostal správu, že toto je zákon, ktorý hovorí o volebnej kampani, že ten zákon o druhom kole bol predtým. (Reakcie z pléna.) Aby bolo jasné, že o čom hovoríme.
Hreha, Štefan, poslanec NR SR (2014-11-26):
Vážený pán predseda, v rozprave nevystúpil žiaden poslanec. Pán predseda, budeme hlasovať o bodoch zo spoločnej správy 1 až 20 s odporúčaním gestorského výboru schváliť.
Sulík, Richard, predseda NR SR (2010-12-02):
Ďakujem. Pán poslanec Kollár zrejme reagovať nechce. Slovo má, poprosím nabudúce sa hlásiť skôr. Tak reakcia na faktické poznámky. Dajte, prosím vás, mikrofón pánovi poslancovi.
E. Bauer, poslankyňa: (2003-06-17):
Pani predsedajúca, chcem vás požiadať, aby ste dali hlasovať o pripomienkach prezidenta Slovenskej republiky uvedených v časti IV spoločnej správy, tlač 289a, s návrhom ústavnoprávneho výboru neschváliť ich. Z. Martináková, podpredsedníčka NR SR: Prosím, panie poslankyne, páni poslanci, prezentujme sa a hlasujme o tomto návrhu, ako ho predniesla pani spoločná spravodajkyňa. (Ruch v sále.) Poprosím o pokoj v rokovacej sále, ale pán poslanec, nechápem, prečo neviete, o čom  sa hlasuje. Návrh pani spoločnej spravodajkyne bol podľa mňa úplne jasný, dala hlasovať o tom, čo navrhol pán prezident pri vrátení zákona. Ale dodala, že ústavnoprávny výbor odporúča neschváliť, ale predtým predniesla veľmi jasne, o čom sa hlasuje. (Potlesk, výkriky a ruch v sále.) Pani spoločná spravodajkyňa povedala veľmi jasne, že sa hlasuje o pripomienkach  pána prezidenta s pripomienkou ústavnoprávneho výboru neschváliť ich. Z prítomných 129 poslancov za tento návrh hlasovalo 38, proti 34, zdržalo sa 37 poslancov a 20 nehlasovalo. Tento návrh sme neschválili.
Paška, Pavol, predseda NR SR (2013-05-22):
(Hlasovanie.) 145 prítomných, 12 bolo za, 78 proti, 55 sa zdržalo. Tieto body sme neschválili.
Danko, Andrej, predseda NR SR (2017-11-28):
Pán poslanec Vašečka.
Baránik, Alojz, poslanec NR SR (2016-09-20):
Nedohodli sme sa. Chcete ma, chcete ma vypnúť?
V. Mečiar, poslanec: (2005-05-11):
Pokiaľ išlo o základy, v roku 1990 moja prvá vláda po slobodných voľbách mala v programových cieľoch slovensko-české vyrovnanie. A bola vtedy otázka, či sa tieto ciele naplnia. A napĺňali sa a končili novelou ústavy, ale prípravné rokovania, ktoré vrcholili v Hrzánskom paláci, skončili neúspechom, pretože, Ferko, zbavili ste ma predsedania za slovenskú stranu, prevzali ste to do svojej strany a oznámili, že federáciu nedovolíte rozpustiť, ani ju nikto nechcel rozpustiť. Pokiaľ išlo o vývoj po roku 1991. Základné rokovania o Česko-Slovensku prebiehali medzi KDH Jánom Čarnogurským a Václavom Havlom. Skončili ste hanebným neúspechom a rozpadom strany v roku 1992. Do toho prichádza HDZS s alternatívami, nie päť, ale konfederácia, ktorá znamenala samostatnú právnu subjektivitu Slovenska alebo samostatný štát. Už nefalšujte dejiny! Zakladali sme štát, bohužiaľ, ste nám nepomáhali. A čo mi bolo ešte viacej ľúto, to bola vaša téza, pol druha roka vám trvalo, kým ste prijali sľub poslancov, bola vaša téza pôsobiť ako červotoč. Pokiaľ ide o tento ústavný poriadok a všetko ostatné, ja to prijímam tak, že na starých animozitách nemožno budovať nový svet – ani novú Európu, ani nové Slovensko. Ja sa držím historických faktov nie preto, že chcem reminiscencie a urážky. Staré hriechy patria minulosti. Svet nepatrí tým starým nenávistiam, patrí novému porozumeniu spolupatričnosti a vzájomnej úcte. Tak nám Boh pomáhaj! (Potlesk.)
B. Bugár, podpredseda NR SR: (2003-02-27):
J. Drgonec, poslanec: Prosím vás, jedno upozornenie pre členov ústavnoprávneho výboru. Nerád vás oberám o obedňajšiu prestávku, ale poprosil by som na niekoľko minút, keby ste hneď po schôdzi mohli prísť do priestoru ústavnoprávneho výboru. Ďakujem.
V. Veteška, podpredseda NR SR: (2005-07-06):
J. Ševc, poslanec: Ďakujem pekne, pán predsedajúci. Veľmi pozorne som si vypočul, čo povedal kolega Tkáč, a zrejme možno s viacerými vecami súhlasiť. Mňa zaujala však jedna poznámka, keď dával do pozornosti úlohu nezávislých poslancov v tomto parlamente pri riadení tejto vlády. Keď si zoberieme, že dnes je 22 nezávislých poslancov, je to skoro 15, trocha viac ako 15 %, zodpovedá to percentám nezamestnaných v tejto krajine. Tí sa majú zle, ale títo poslanci zrejme sa asi zle nemajú. Kladiem si otázku, či je potrebné, aby taká demokratická vláda, ako je terajšia, bola odkázaná na pomoc nezávislých poslancov. Kladiem si otázku, kde by zašiel hrdý Albión, parlament Veľkej Británie, keby závisel od šnúry nezávislých poslancov. Na Slovensku však je to možné a zrejme treba niečo s tým robiť. Stálo by za úvahu vrátiť sa k volebnému zákonu aj k samotnej Ústave Slovenskej republiky a prijať nejaké rozhodnutie o imperatívnom mandáte, ktorý tu niekoľkokrát bol navrhovaný, s tým, že by tí ľudia, ktorí nesúhlasia alebo rozídu sa, aby vrátili mandát politickej strane, za ktorú boli zvolení. Ďakujem.
Laššáková, Jana, podpredsedníčka NR SR (2013-06-26):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky, za poslanecký klub OĽaNO pán poslanec Richard Vašečka a za poslanecký klub Kresťanskodemokratického hnutia je písomne prihlásený pán poslanec Martin Fronc. Nech sa páči, pán poslanec Vašečka. Nie je prítomný. Nech sa páči, pán poslanec Fronc, ktorý vystúpi za poslanecký klub KDH.
Hort, Milan, podpredseda NR SR (2010-12-02):
Ďakujem pekne. Ďalšou vylosovanou otázkou je otázka, ktorá zaznela od pána poslanca Dušana Švantnera a je rovnako adresovaná prvému podpredsedovi vlády a ministrovi dopravy, výstavby a regionálneho rozvoja, pánovi Jánovi Figeľovi a znie: „Ako budete časovo realizovať váš sľub o výstavbe ciest prvej triedy pri južnom obchvate mesta Brezno, ktorý je vo fáze podpisov zmlúv, na výkup pozemkov?“ Nech sa páči, pán podpredseda vlády.
Uhrík, Milan, poslanec NR SR (2018-02-07):
Ja musím len potvrdiť slová kolegu, pretože tak isto žijem v Nitre. Pamätám si Nitru ešte aj z mladých čias, keď sme ako chlapci behali po vonku a tá situácia tam bola naozaj úplne iná. Vy možno starší, ktorí už tak nechodíte alebo nežijete tým mestom, si to nevšímate, ja vám to ani nevyčítam, ale skutočne dnes ísť v noci po dvadsiatej druhej do Nitry na tú Mostnú ulicu, to fakt už nie je sranda. Ja som tam tiež bol nedávno, nemať pri sebe zbraň, tak tam ani nejdem. Sedem policajných áut oproti, niekedy tam nebývalo ani jedno. Sedem policajných áut nastavaných oproti, chlapci policajti vonku stáli a pozerali, čo sa deje na ulici, pozerali, čo sa deje v baroch. Proste neuveriteľné. V baroch samé cudzie, samé cudzie reči, ani angličtina, ani nejaká slovenčina. Keby aspoň to, ale ani to, vyslovene že, vyslovene že cudzinci. Nitra musela zmeniť otváracie hodiny, to kolega spomínal, otváracie hodiny pre reštauračné a zábavné podniky, že musia byť do 22. hodiny zatvorené, pretože po dvadsiatej druhej si už s tými opitými robotníkmi, pretože no povedzme si, stavební robotníci v Jaguari prichádzajúci z Balkánu nie sú zrovna nejaká akademická elita, títo robotníci nemajú čo robiť, tak po večeroch sa proste opíjajú, robia problémy v meste, napádajú ľudí, napádajú predavačky, obťažujú dievčatá, čiže mestskí policajti si nevedeli s nimi dať rady, tak jednoducho mesto prijalo VZN-ko, že tieto podniky majú byť po 22. hodine zatvorené. Ja viem, že možno vy to tak nevnímate alebo to neignorujete, ale to je práve to, že ako vládna strana ste už možno zaspali alebo nejakým spôsobom ste sa zabývali tuto na hrade a stratili ste ten kontakt s takouto bežnou realitou, ale tá nálada medzi tými ľuďmi je naozaj úplne iná, naozaj úplne iná.
Figeľ, Ján, podpredseda NR SR (2015-02-05):
Ďakujem pekne. Pán Vašečka, chcete doplniť? Nech sa páči.
Laššáková, Jana, podpredsedníčka NR SR (2013-10-18):
Chcete reagovať? Áno, nech sa páči. Zapnite si, pán poslanec, trojku. Nech sa páči.
B. Bugár, podpredseda NR SR: (2001-10-04):
Pán poslanec Oberhauser, nech sa páči.
Danko, Andrej, predseda NR SR (2019-09-09):
Vážené panie poslankyne, vážení poslanci, vážený pán predseda vlády, členovia vlády, v piatok 6. septembra 2019 som odložil začiatok 48. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 48. schôdzi Národnej rady. Prosím, aby sme sa zaprezentovali a zistili, či sme schopní sa uznášať. (Prezentácia.) Zisťujem, že je prítomných 67 poslancov Národnej rady. Národná rada nie je schopná sa uznášať, pretože nie je prítomná nadpolovičná väčšina všetkých poslancov. (Reakcie z pléna.) Odkladám začiatok schôdze o jednu hodinu, kedy opäť zistím prítomnosť poslancov. V prípade, že nebude prítomná nadpolovičná väčšina všetkých poslancov, podľa § 23 ods. 5 zákona o rokovacom poriadku schôdzu skončím. (Reakcie z pléna.) Vážení páni poslanci, panie poslankyne, vzhľadom na opakovanie situácie vás poprosím, zvolávam poslanecké grémium na trištvrte na dva, aby sme zosúladili potrebné počty na otvorenie riadnej schôdze Národnej rady Slovenskej republiky. Ďakujem. O trištvrte na dva je poslanecké grémium a verím, že vzniknutú situáciu vyriešime. Ďakujem pekne. (Pokrik v sále.) (Prestávka.) (Po prestávke.)
P. Paška, predseda NR SR: (2007-09-13):
(Hlasovanie.) 137 prítomných, 61 za, 74 proti, 2 sa zdržali. Námietku sme neodsúhlasili. Pani spravodajkyňa, pokračujeme v hlasovaní.
Nash, Natália, poslankyňa NR SR (2024-01-08):
Ďakujem za slovo. Ďakujem Lucii za jej príspevok. Tiež sa vrátim k tomu programovému vyhláseniu vlády. Čiže vláda v ňom deklaruje, že zvýši participáciu verejnosti na prijímaní zákonov. Paradoxom je, že v poslednom období tu čelíme lavíne skrátených konaní, ktorá je v priamom rozpore s týmto záväzkom z programového vyhlásenia vlády. Prečo vláda nezvyšuje participáciu verejnosti tým najštandardnejším spôsobom, a to participáciou na transparentnom legislatívnom konaní. Prečo obchádza riadny legislatívny proces? Prečo fabuluje a aplikuje tieto vyfabulované dôvody na skrátené konanie tam, kde zjavne žiadne nie sú? Na skrátené legislatívne konanie musia existovať zákonné dôvody a tie sú vážne. Je to ohrozenie základných ľudských práv a slobôd alebo bezpečnosti, alebo hrozba značných hospodárskych škôd pre štát. V prípade, ak neexistujú, Národná rada musí postupovať podľa zákona o rokovacom poriadku. Práve takto sú nastavené pravidlá na prijímanie zákonov a úzko súvisia aj s demokratickým pluralitným systémom. V tomto systéme sa k návrhu zákona vyjadruje verejnosť, odborná verejnosť, dotknuté subjekty, či opozícia. No vláda nechce diskutovať, vláda chce len nariaďovať. Ústava a zákony zaväzujú nielen občanov a občianky tejto krajiny, ale aj vládu, či parlament, a najmä... a to dodržiavaním týchto zákonov pri svojej činnosti. Vykonaním skráteného legislatívneho konania v prípade, že je aplikované bez plnenia základných podmienok, dochádza k porušeniu princípov demokratického a právneho štátu. Je to lavína, ktorá nás všetkých zomelie. Ďakujem.
Bublavý, Dušan, poslanec NR SR (2014-07-11):
Pán kolega Beblavý, keď ste spomínali výstavbu, ja vám musím pripomenúť, že naša vláda minulý rok zvýšila o 10 % podporu výstavby nájomných bytov, vy ste si to nevšimol? Veď byty, ktoré sa stavajú do 50 metrov štvorcových, bola zvýšená dotácia na 40 % a úver jednopercentný na 60 %, to nikdy nebolo. Možno nejakých pätnásť rokov naspäť, keď bola 50 % dotácia a 50 % úveru, ale to už bolo dávno, dávno. Takže a naozaj naša vláda zvýšila aj do 55 metrov štvorcových výstavbu nájomných bytov, kde je 30-percentná dotácia a 70-percentný úver. Takže to, prosím vás, berte na zreteľ a nehovorte bludy. Ďakujem.
Blanár, Juraj, podpredseda NR SR (2023-06-21):
Pani poslankyňa Žitňanská, môžete zareagovať na faktickú poznámku.